cyanic-selkie/wikianc huggingface dataset:
חסן אל-בנא
ביוגרפיה
אל-בנא הנהיג את תנועת האחים המוסלמים במצרים עד ה-12 בפברואר 1949, עת נורה למוות במונית בקהיר. קרוב לוודאי שהמשטר המצרי המונרכי הוא שאחראי להתנקשות, לאחר שחשש מעליית כוחו ומאפשרות של הפיכה אסלאמית. חשש זה התחזק בעקבות ההתנקשות בחייו של ראש ממשלת מצרים מחמוד פהמי נוקראשי בדצמבר 1948 שבעקבותיו הוצא הארגון מחוץ לחוק.
אחיו הצעיר של אלבנא היה גמאל אלבנא, רפורמיסט-ליברל מוסלמי. נכדו של אלבנא, טארק רמדאן, הוא פילוסוף ומטיף מוסלמי-שווייצרי ידוע.
על שמו קרא החמאס רקטה נגד טנקים מפיתוח עצמי ("אל-בנא") של החמאס שנתגלתה כחסרת תועלת מול השריון הישראלי. באמנת חמאס, מובאת אמירה המיוחסת לחסן אל-בנא לפיה "ישראל תקום ותוסיף להתקיים עד שהאסלאם ימחה אותה, כפי שמחה את מה שקדם לה".
אכלה ואכלה
אָכְלָה וְאָכְלָה (האותיות אל"ף מנוקדות בקמץ קטן. נקרא גם מסורת הגדולה.) הוא קובץ מסורה עתיק, בספר נפרד מכתבי היד של התנ"ך, הכולל בתוכו רשימות מסורה, במיוחד מסוג "מסורה מצרפת". שם הספר נגזר משני העיולים הראשונים המופיעים בו.
כתבי יד
ידועים כיום שני כתבי יד שלמים של הספר ועוד כמה שרידים של כתבי יד. שני כתבי היד השלמים הם:
לטענת צבי גרץ, כתב יד האלה הוא יותר קדום ושלם, בהכילו מעל 500 רשימות, לעומת 374 בכתב יד פריס. סדר הפרקים בשני כתבי היד דומה מאוד ועל כן הם מזוהים כהעתקים של אותו ספר.
עיקר כתבי היד נכתב בשני טורים, באופן המתאים במיוחד להצגת זוגות מילים של מסורה מצרפת.
תוכן הספר
ספר "אכלה ואכלה" כולל רשימות של הערות מסורה, לרוב על מילים יחידות או זוגות של מילים, שיש להם מכנה משותף. רוב הרשימות הן מסוג "מסורה מצרפת". הרשימות מסודרות לרוב לפי סדר הפסוקים בתנ"ך או לפי סדר הא"ב.
בכתב יד פריס 59 רשימות של מילים יחידות, 58 רשימות של זוגות מילים השונות זו מזו (למשל אחת עם ו' החיבור ואחת בלעדיה), 20 רשימות של זוגות מילים זהות, 26 רשימות של מסורה מצורפת בתבנית אחרת, ועוד רשימות של קרי וכתיב, מסורה משווה ומסורת סירוגין.
בספר "אכלה ואכלה" אין כמעט רשימות מסורה של מילים מחורזות ואלו שכלולות בה הן מילים שהחרוז הוא בעל משמעות לשונית. מכאן ניתן להסיק שרשימות מסורה מחורזות הומצאו לאחר כתיבת קובצי "אכלה ואכלה".
כתיבתו
מחבר הספר אינו ידוע, אולם בתוך הספר מוזכר הפסיקתא, כך שהספר נכתב אחרי כתיבת הפסיקתא.
הספר מוזכר ככל הנראה על ידי יונה אבן ג'נאח, ועל ידי רש"י הוא מכונה "מסורת הגדולה".
צבי גרץ טען שהספר נכתב על ידי רבנו גרשום על סמך כתב יד בו נכתב "מסורה גדולה שכתב ר"ג" והדמיון בין הערות מסורה שיוחסו לרבנו גרשם לאלו המופיעים בספר "אכלה ואכלה". לעומתו טען אייזיק הירש וייס שהספר רק הועתק על ידי רבנו גרשום ולא נכתב על ידו, כי לא ייתכן שספר שנכתב על ידי רבנו גרשום הגיע במהירות כה גדולה לספרד וזכה ליחס כזה שהוא מוזכר על ידי יונה אבן ג'נאח. ההנחה כיום היא שהספר גובש במאה התשיעית לכל המאוחר.
היחס למסורה
יוסף עופר כותב שסביר שהספר נכתב אחרי התגבשות הערות המסורה שכן המסורה המצרפת, שמהווה חלק נכבד מהספר, מצרפת יחד הערות מסורה רבות. לעומת זאת, טוען עופר שהמסורה המצרפת של "אכלה ואכלה" קדמה לזו המופיעה בכתבי היד של התנ"ך, שכן הרשימות בספר יותר שלמות.
תולדות הספר
בפי הראשונים כונה הספר "מסורה גדולה" או "מסורת גדולה".
הספר מוזכר על ידי הרד"ק כ"ספר אכלה ואכלה". לאחר הרד"ק לא מוזכר עוד הספר, למעט על ידי רבי אליהו בחור בספרו "מסורת המסורת" שיצא לאור במחצית הראשונה של המאה ה-16. בהקדמה לספר זה כתב אליהו בחור:
באמצע המאה ה-19 זיהה דב בער גולדברג את הספר בספריית הקיסר בפריז וסיפר על כך לזלמן פרנסדורף שהוציא אותו לאור בשנת 1864 בהנובר. בשנת 1867 זוהה כתב היד של אוניברסיטת האלה-ויטנברג. כתב יד האלה הוצא לאור בשנת 1975 במדריד וידוע כמהדורת דיאז אסטבאן.
פחד קהל
פחד קהל או גלוסופוביה (מיוונית: γλῶσσα-φόβος, "פחד לשון") היא תחושת פחד ודחייה מפני דיבור מול קהל. פחד זה הוא ככל הנראה הסוג הנפוץ ביותר של פוביה חברתית.
תיאור כללי
החשש לדבר בפני קהל הוא טבעי ואנושי כאשר הוא מופיע במינון סביר ומאפשר לתפקד בצורה תקינה. אך כאשר החשש מפריע לתפקוד התקין של אדם, ניתן לומר כי מדובר בחרדה שיש לטפל בה. חרדה זו עלולה לגרום לאדם לבחור מקצוע שאינו מתאים לו או להפסיק לימודים על מנת למנוע אפשרות חשיפה. אנשים אלה חיים חיי חברה מצומצמים, קשריהם הרומנטיים נפגעים וכמו כן הם מתקשים להשתתף באירועים משפחתיים. לעיתים אפילו תפקודם היומיומי נפגע באופן משמעותי.
דיבור מול קהל מציב את האדם במצב בו הוא נתון לשיפוט של אנשים אחרים. במצב זה, כל תשומת הלב של הקבוצה מופנית אליו וכל תקלה אשר תקרה לו עלולה לבלוט.
כל אדם חושש במידה מסוימת לפני שהוא נדרש להביע את עצמו בפומבי, אולם רמת הפחד משתנה בין בני אדם שונים. ישנם כאלה המתפקדים היטב ואוהבים את תחושת ההתרגשות של עמידה מול קהל. לעומתם, ישנם אחרים שגם עצם הרעיון שעליהם לעמוד מול קבוצת אנשים מעבירה בהם תחושת אימה ופחד משתק.
לרוב, הפחד מתעורר כאשר האדם עומד במרכז הסיטואציה, למשל כאשר הוא ניצב על במה מול קהל של מאות אנשים.
במקרים קיצוניים, פחד הקהל מתעורר גם כאשר האדם נמצא בתוך קבוצה בת מספר מועט של אנשים. לעיתים מספיק שיהיו מולו למעלה משני אנשים והוא יתקשה להביע את דעתו ולפתח דיון עימם.
גורמים
קשה להצביע על גורם ספציפי לחרדה זו, ככל הנראה אנשים לוקים בה מסיבות תורשתיות, פסיכולוגיות, חברתיות ותרבותיות. לעיתים יכול פחד הקהל להתפתח כתוצאה מאירוע שקרה לאדם בעבר ואשר גרם להתפרצות שלה. במקרים רבים יש מתאם חיובי בין ביישנות לבין חרדת קהל. אופיו של האדם משפיע רבות על רמת החרדה. כך למשל בעלי אופי דאגני, ידאגו מהופעתם ואיך יראו על הבמה. בעלי אופי פרפקציוניסטי, המחפשים שלמות בביצוע ובעלי ביקורת עצמית מוגזמת ותובענית, לא יחושו שביעות רצון מספקת מיכולת הביצוע שלהם.
אדם המרגיש חסר ביטחון, בגלל גורמים פסיכולוגיים שונים, ביטחונו העצמי יורד אפילו יותר לקראת הופעה בפני קהל. אדם בעל אופי מופנם וסגור יעדיף לא להיות במרכז הבמה, וברגע שיידרש להיות במרכז הקבוצה רמת החרדה שלו תגבר.
קיים גם מקור ביולוגי לחרדת קהל הנובע מן האמיגדלה. האמיגדלה מעורבת בתהליך ויסות הרגש, מקושרת עם תגובות רגשיות במצב של סכנה ופחד כמו למשל תגובת "הילחם או ברח". כאשר עומדים מול קהל עשויה להתעורר תחושת חשיפה וסכנה, אשר גורמת לאמיגדלה לייצר תגובה דומה. ההערכה היא כי האמיגדלה היא שריד אבולוציוני המשפיעה על האדם להימנע מלהחשף למבטים או לתשומת לב אשר יכולים להיתפס כאיום המזמין תוקפנות.
טיפול
הטיפול וההתמודדות עם פחד קהל מתחלק לטיפול בחלק המחשבתי וטיפול בחלק ההתנהגותי. טיפול פסיכולוגי (טיפול התנהגותי־קוגניטיבי) התברר כיעיל ביותר להתמודדות עם פחד קהל.
כאשר פחד הקהל קיצוני ומגביל את האדם בחיי היומיום שלו, ניתן לטפל בעזרת טיפול תרופתי פסיכיאטרי. תרופות מסוג זה משמשות בעיקר לטיפול בטווח הקצר ונועדו להפחית את הסימפטומים של החרדה משמשות להרגעה ומורידות את המתח. יש אפשרות גם לטיפול בנוגדי חרדה כלליים מקבוצת SSRI, כאשר חרדת הקהל נרחבת יותר. לעיתים נעשה שימוש בפרופראנולול לטיפול בפחד קהל.
פסח חברוני
תולדות חייו
נולד בשכונת מזכרת משה בירושלים, לאסתר-דינה טייטלבוים נכדת הרב ישראל דב לוי שעלה במחצית הראשונה של המאה ה-19 לטבריה, ומנחם-ציון חברוני, בן למשפחה ירושלמית ותיקה מחסידי חב"ד.
כבן היישוב הישן לא זכה חברוני להשכלה כללית. כשהיה נער מצא בבית סבו ספר שנקרא "שבילי דרקיע", שבו היה עיסוק בנושאים מתמטיים, כך גילה את המתמטיקה והחל להתעניין בה אף בטרם ידע כי התחום המדעי נקרא כך. למרות האיסור מצד בני קהילתו, החל לקרוא ספרים בנושא, אותם שאלה למענו אחותו, מספריית בני ברית בירושלים.
כשהיה חברוני בן 17 לערך החליט לנטוש את אורח החיים החרדי ופנה לאליעזר בן-יהודה כדי שיסייע לו למצוא מקום בו ניתן ללמוד לימודים כלליים ובייחוד מדעים. משהבינו את יכולותיו האינטלקטואליות המבריקות, בן-יהודה יחד עם בוריס שץ ופאול נתן (מייסד חברת עזרה של יהודי גרמניה) סייעו לחברוני להתקבל ללמודים בבית הספר הריאלי "עזרה" בירושלים (כיוון שלא הייתה לו תעודת סיום בית-ספר יסודי). חברוני סיים את הלימודים תוך שנתיים (1907–1909).
בשנים 1909–1912 למד חברוני בפקולטה למתמטיקה של אוניברסיטת ציריך בשווייץ, לאחר שעבר את בחינות הכניסה בהצטיינות (סייעו לו מבחינה כלכלית אנשי חברת עזרה של יהודי גרמניה). שם עשה את עבודת הדוקטור, בהנחייתו של ארנסט צרמלו. עם סיום לימודיו ניתן לו התואר דוקטור במתמטיקה. כך היה חברוני לראשון מבני היישוב הישן שלמד מדעים בחו"ל.
ב-1912 שב לארץ והחל להורות מתמטיקה. חברוני לימד בגמנסיה העברית בירושלים, ובסמינרים למורים של חברת "עזרה" ושל דוד ילין. כמו כן התגורר מספר שנים בחיפה ולימד בבית הספר הריאלי.
במהלך השנים אף שימש מרצה מן החוץ למתמטיקה, באוניברסיטה העברית, אך בשל היותו בן היישוב הישן ומפני שרקעו היה שונה מרקעם של שאר חברי סגל הפקולטה למתמטיקה, לא התקבל כמרצה מן המניין. חברוני לא התקבל כמרצה באוניברסיטאות באירופה בשל יהדותו ובישראל בשל רקעו וקורות חייו. למרות זאת עסק חברוני כל חייו במחקר מדעי ועבודותיו התפרסמו בכתבי עת מדעיים רבים.
בשנות ה-20 הקים בביתו בירושלים "מועדון מתמטי" שבו נערכו הרצאות במתמטיקה. במועדון היו חברים בין היתר פרופ' הוגו ברגמן וד"ר יעקב טהון. אלברט איינשטיין קרא את מחקריו של חברוני ומסר לו, על ידי הוגו ברגמן, כי הוא מעריך את עבודתו מאוד והיה מעוניין לפוגשו. באחד ממפגשי המועדון המתמטי נכח איינשטיין, וחברוני הרצה בפניו על "הרעיון הפילוסופי של המתמטיקה". בסוף ההרצאה ציין איינשטיין כי "נראה לי שהוא, חברוני, היחיד שירד לסוף דעתי".
חברוני היה חבר כבוד באיגוד המתמטיקה בישראל. ב-1963, בערוב ימיו, זכה בפרס ויצמן למדעים מטעם עיריית תל אביב על עבודתו באלגברה ובאנליזה ובמיוחד על תרומתו לתורת המשוואות האינטגרו-דיפרנציאליות.
זמן קצר לאחר מכן נפטר, בגיל 75, ערירי. נקבר בהר המנוחות בהלוויה מעוטת-משתתפים.
ב-1973 קראה עיריית ירושלים רחוב על שמו בשכונת קריית יובל.
דיה שורקת
דיה שורקת (שם מדעי: Haliastur) הוא סוג של עופות דורסים ממשפחת הנציים הקרובים לדיה. בני הסוג חיים בטבע בדרום-מזרח אסיה ובאוסטרליה באזורים חמימים. הם בולטים בגווני נוצותיהם האדמוניות ובקולם השרקני הגבוה.
עוד סיבוב
עוד סיבוב, הופעה חיה בבארבי הוא אלבום הופעה של דן תורן, אשר יצא במרץ 2002 תחת NMC. האלבום הוקלט בבארבי ומתארחים בו יהודית רביץ, ברי סחרוף, דנה ברגר, יובל מסנר, חמי רודנר, מאור כהן והזבובים.
אלכסיס נורמבואנה
אלכסיס פטריסיו נורמבואנה רוס (בספרדית: Alexis Patricio Norambuena Ruz, נולד ב-31 במרץ 1984) הוא כדורגלן עבר צ'יליאני-פלסטיני ששיחק כמגן.
קריירה
נורמבואנה נולד בסנטיאגו למשפחה בעלת שורשים בארץ ישראל. הוא התחיל את הקריירה שלו באוניון אספניולה, ובשנת כאשר הוא בן 19 הצטרף לקבוצה הבוגרת. בשנת הפך לשחקן הרכב פותח ובאותה עונה זכה עם הקבוצה באליפות. בעונת הצטרף לניובלנסה ובמהלך העונה חתם ביאגלוניה ביאליסטוק מליגת העל הפולנית עימה זכה בגביע הפולני בעונת. בינואר הצטרף לבלחטוב מליגת המשנה בפולין וסייע לה לחזור בחזרה לליגת העל. בעונה שלאחר מכן רשם רק 6 הופעות לפני ששוחרר בינואר. ב- הצטרף לדפורטס לה סרנה מהליגה השנייה בצ'ילה. בקיץ חתם בשבאב אל-ח'ליל שהיא הקבוצה ראשונה שלו מליגת העל הפלסטינית.
נורמבואנה החליט לנצל את שורשיו בארץ ישראל ובשנת החליט לייצג את נבחרת פלסטין. ב-18 ביוני 2012 הוא ערך את הופעת הבכורה שלו בנבחרת בניצחון 1-2 נגד. נורמבואנה השתתף עם הנבחרת בגביע אסיה בכדורגל 2015.
תחש נהרות אפריקני
אורכו של תחש הנהרות האפריקני מגיע עד לכ-4.5 מטרים ומשקלו הוא 360 קילוגרמים. צבעו של תחש הנהרות האפריקני, הוא אפור כשעל גופו גדלות שערות קטנות, חסרות צבע .על השערות גדלים לעיתים קרובות אצות ואורגניזמים זעירים שגורמים לפעמים לצבע חום או ירקרק. תחשי הנהרות האפריקנים מאוד איטיים, והם נעים במהירות של 3 ק"מ לשעה, אל כשהם חוששים מטורפים הם יכולים להגיע עד למהירות של 32 ק"מ לשעה. מאפיין ייחודי (כחלק ממשפחת תחשי הנהרות) הוא התחלופה המתמדת של השיניים הטוחנות - שיניים חדשות מגיחות מאחורי הלסת ומחליפות את השיניים הבלויות שבקדמתה.
אדגר קוד
אדגר קוד (באנגלית: Edgar F. Codd; 23 באוגוסט 1923 – 18 באפריל 2003) היה מדען מחשב בריטי ועובד חברת IBM זוכה פרס טיורינג שפרסם מאמר שהיווה ציון דרך בהתפתחות מערכות המידע בכלל ובפרט מערכות ניהול מסדי נתונים.
מאמרו "Relational Model of Data for Large Shared Data Banks", פורסם בשנת 1970 בירחון Communications Of the ACM והוא תיאר מודל נתונים חדש, המודל הטבלאי או המודל היחסי.
המודל מבוסס על כלים מתחום המתמטיקה (תורת הקבוצות) ומפרט כמה עשרות כללים לניהול מסד נתונים.
המערכות המסחריות הראשונות שניסו להתמודד וליישם את המודל היו מסד הנתונים DB2 של חברת IBM ומסד הנתונים אורקל של חברת אורקל. הגרסאות הראשונות הצליחו ליישם מעט מאוד מהדרישות הנרחבות של המודל. שנים רבות עברו עד ששוחררו מוצרים מסחריים שמיישמים את רוב כללי המודל של קוד.
בשנת 1976 נבחר לעמית IBM ובשנת 1994 נבחר לעמית ACM. בשנת 1981 הוענק לו פרס טיורינג.
קוד נפטר בשנת 2003 בגיל 79.
גוטי
חוסה מריה גוטיירס הרננדס (ספרדית: José María Gutiérrez Hernández; נולד ב-31 באוקטובר 1976), המכונה גוטי, הוא כדורגלן עבר ספרדי ששיחק בעמדת קשר בריאל מדריד ובנבחרת ספרד.
קריירה
גוטי החל את הקריירה ב-1986 בגיל 9 בקבוצת הילדים של ריאל מדריד, ונחשב לשחקן מוכשר. הוא המשיך לשחק בכל קבוצות הגילאים של הקבוצה. ב-1996 גוטי צורף לסגל הקבוצה הבוגרת של ריאל, ובעונתו הראשונה השתתף ב-16 משחקים. באותה עונה ריאל זכתה באליפות ספרד, וגוטי זכה באליפות אירופה עד גיל 21 עם נבחרת ספרד.
בעונת 2000/1999 גוטי הבקיע שישה שערי ליגה ושער אחד בליגת האלופות. באותה עונה ריאל זכתה באליפות אירופה, ולאחר משחק הגמר מול ולנסיה גוטי הפך לשחקן הרכב קבוע בריאל.
גוטי היה אחד מהשחקנים הבולטים בריאל בעידן "הגלאקטיקוס", כאשר בעונה הראשונה של העידן כבש 14 שערים ב-32 משחקי ליגה ו-4 שערים נוספים בליגת האלופות. ריאל זכתה באליפות ספרד וגוטי עצמו צורף לסגל הנבחרת הבוגרת של ספרד. לאחר הצטרפותו של זינדין זידאן בעונת 2002/2001 חלה דעיכה במעמדו של גוטי והוא מיעט לשחק. באותה עונה ריאל זכתה באליפות אירופה פעם נוספת.
לאחר הצטרפותם של רונאלדו ודייוויד בקהאם, בעונות 2002/2003 עד 2004/2005, מעמדו של גוטי הוסיף לדעוך. אולם, לאחר שבקהאם נפצע גוטי חזר להרכב הראשון של ריאל אך לא הפגין יכולת גבוהה ואיבד את מקומו. למרות זאת, בעונת 2005/2004 גוטי הפך לשחקן הרכב קבוע בנבחרת ספרד למרות יכולתו הלא טובה בקבוצה.
מאז עונת 2004/2005 גוטי שותף בפחות משחקים, ובגלל מיעוט דקות משחק שקל לעזוב את ריאל. לאחר הגעתו של המאמן פאביו קאפלו בעונת 2006/2007 גוטי שיחק רבות בעמדת הקישור, ולקראת סיום העונה הפגין יעילות רבה כקשר יצירתי ובישל מספר שערים חשובים, מה שסייע לקבוצתו לזכות באליפות. בעונת 2007/08, כשהמאמן היה ברנד שוסטר, גוטי שיחק מספר רב יותר של משחקים, מה שבא לידי ביטוי גם בשערים שכבש, ביניהם צמד בניצחון ריאל מדריד על ריאל ואיאדוליד.
בעונת 2009/2010 כאשר כריסטיאנו רונאלדו וקאקה הצטרפו לקבוצה, מעמדו של גוטי בהרכב דעך שוב. המאמן לשעבר מנואל פלגריני החליט לצרף אותו מספר משחקים וכאשר נכנס גוטי השאיר את חותמו בכמה מאותם משחקים, זה בא לידי ביטוי כאשר נכנס כמחליף במשחק נגד ראסינג סנטאדר ובישל שער לגונסאלו היגוואין.
בשנת 2010 בתאריך 25 ביולי גוטי כינס מסיבת עיתונאים בה הודיע על עזיבתו וחתימתו בבשיקטאש הטורקית, אותה אימן ברנד שוסטר.
ב-11 ביולי 2012, הודיע גוטי על פרישה מכדורגל לאחר שלא מצא מועדון לשחק בו.
בינואר 2016 מונה למאמן קבוצת הנוער של ריאל מדריד.
ב-11 ביולי 2018 מונה לעוזר מאמן בבשיקטאש.
ב-5 בנובמבר 2019 מונה למאמן אלמריה מהליגה הספרדית השנייה. הוא פוטר מאימון הקבוצה ב-26 ביוני 2020, והוחלף על ידי מריו סילבה.
חייו האישיים
גוטי נישא למנחת הטלוויזיה הספרדית ארנצ'ה דה בניטו ב-22 ביוני 1999. לזוג שני ילדים, בן ובת, ובשנת 2009 הם התגרשו.
ציצה (הרלדיקה)
בהרלדיקה, הציצה היא התקן בשלט הרלדי. זוהי דמות (או קבוצת דמויות), בדרך כלל חיה גדולה כלשהי, הממוקמת מעל לקסדה אשר מעל למגן. באופן מסורתי שימשה הציצה אך ורק גברים, למעט מלכות אנגליה, אשר השתמשו בסמלים הרלדיים של גברים.
בעבר היו אצילים שהתמשו בציצה שלהם כסיכה אישית. דבר זה הוביל לשימוש שגוי במילה, לתיאור מגן או שלט הרלדי שלם.
פרנצלאו
במקום ישנם עדויות להתיישבות עוד מהתקופה הנאוליתית וכן התיישבות של שבטים סלאביים במאה ה-7 לספירה, אשר הותירו עדות למצודה. העדות הכתובה הראשונה לעיר היא משנת 1187, ובה מוזכרת העיר עם השוק של קריג.
במהלך מלחמת העולם השנייה נהרסו יותר מ-85% מהעיר, והשיקום החל רק בשנת 1952, בעיקר באמצעות מבנים טרומיים שנבנו על ידי השלטונות המזרח-גרמניים. לאחר איחוד גרמניה נעשו עבודות שיקום נרחבות, וקו הרקיע של העיר השתנה, שופצו מבנים רבים ונבנו כבישים חדשים. מאידך, רבים מן המפעלים באזור נאלצו לסגור או להקטין משמעותית את מספר העובדים.
זאב (רקטה)
זאב היא רקטה ישראלית שפותחה בזמן מלחמת ההתשה על ידי יחידת הפיתוח והניסויים של צה"ל (יפת"ח). הרקטה נועדה לשימוש כנגד ביצורים ובונקרים ובהתאם לכך הייתה בעלת ראש קרב גדול. הרקטה הונעה בדלק מוצק וטווחה היה קצר (קילומטרים בודדים) וגם דיוקה היה נמוך.
הפעלת רקטות "זאב"
בשלהי שנות ה-90 של המאה ה-20 דווח בחדשות הערוץ הראשון כי צה"ל עושה שימוש ברקטות 'זאב' במהלך תגובה צבאית להתקפת חזבאללה על מוצבי צה"ל ברצועת הביטחון בדרום לבנון. צוין כי הוחלט על שימוש ברקטות משום שתוקפן עמד לפוג, שכן יצורן היה בתחילת שנות ה-70 במאה ה-20. ייתכן ואלו היו רקטות ה'זאב' האחרונות שהיו ברשות צה״ל.
הפעלת "זאב 500"
במהלך מלחמת ההתשה שוגרו לעבר מטרות מצריות מאות מטעני "זאב 500". בתאריך 9 במרץ 1969 פגע 'זאב' במטה הצבא המצרי באסמאעיליה והרג את הרמטכ"ל המצרי, עבד אל-מונעים ריאד, וכמה קצינים בכירים נוספים. צה"ל השתמש ברקטות זאב גם במלחמת לבנון הראשונה.
"זאב 500"
מטען חבלה מועף "זאב 500" הוא רקטה שפותחה והופעלה על ידי יחידת יפת"ח של חיל ההנדסה במהלך מלחמת ההתשה. ה"זאב" כולל גוף מטען נפיץ, מנוע רקטי 240 מ"מ, סנפירי ייצוב ומרעום הפעלה בעל שני מצבים: מצב מיידי ומצב השהייה. משקלו הכולל של המטען הוא כ-580 ק"ג, מתוכם כ-250 ק"ג חומר נפץ (חנ"מ) יצוק. השיגור לטווח של 1,000 מטר בוצע באמצעות משגר מקובע בזווית קבועה של 50 מעלות.
מטעני ה"זאב 500" נתנו מענה הולם להפגזות הארטילריה המצרית לאורך תעלת סואץ. בכל פעם שהופעלו מטעני ה"זאב" שקטה הגזרה למשך מספר ימים. מטען "זאב 500" פגע ביעילות במטרות קרקעיות בגודל של 200X200 מטרים. פגיעת המטען בקרקע בהשהיה יצרה מכתש בקוטר 12 מטר ועומק מרבי של 5 מטרים. במצב השהיה, היה המטען יעיל במיוחד נגד עמדות ובונקרים מחופרים. אפקט הפגיעה של "הזאב" היה זהה לפצצת אוויר במשקל 500 ק"ג חנ"מ.
"זאב 250"
כאשר רבו פעולות חבלה של מסתננים מגבול ירדן, בחסות הלגיון הירדני, פותח "זאב 250". טווח הפעלתו של מטען זה היה 4,500 מטרים. הרקטה פותחה מכיוון שמחנות הלגיון היו במרחקים גדולים מ-1,000 מטרים ו"זאב 500" לא יכול היה להגיע אליהם. יעילותו של "זאב 250" הייתה דומה לזו של פצצת אוויר 250 ק"ג.
מולי ברנט
מולי ברנט (באנגלית: Molly Kathleen Burnett; נולדה ב־23 באפריל 1988) היא שחקנית טלוויזיה, זמרת ומפיקה אמריקאית. היא ידועה בעיקר בזכות תפקידה של קלי אן בסדרה מלכת הדרום. ברנט הייתה מועמדת לפרס אמי לשעות היום בקטגוריית השחקנית הצעירה המצטיינת בסדרת דרמה בשנים 2010 ו-2012 עבור תפקידה בסדרה ימי חיינו, ואחד לשחקנית המשנה המצטיינת בסדרת דרמה דיגיטלית בשעות היום ב-2018 עבור תפקיד בסטטוס מערכת יחסים.
ביוגרפיה
ברנט היא בתם הראשונה של קייטי ודייוויד ברנט. היא גדלה בפרבר דנבר של ליטלטון, קולורדו יחד עם אחיה הצעיר וויל.
בזמן שלמדה בתיכון ליטלטון, היא לקחה על עצמה תפקידים רבים הן בבתי הספר והן בחברות תיאטרון באזור דנבר. מחזות בהן שיחקה כוללים את חלום ליל קיץ, רעשים כבויים ותפקיד ראשי במחזמר אנני. לאחר שסיימה בהצטיינות את בית הספר התיכון ליטלטון, ברנט נרשמה למכללת וגנר, בית ספר פרטי לאמנויות בסטטן איילנד, ניו יורק.
קריירה
בשנת 2008, ברנט קיבלה את התפקיד של הגיבורה מלאני ג'ונאס בסדרה ימי חיינו. ב-2012, היא עזבה את ימי חיינו כדי לעסוק בתפקידים אחרים, וזכתה לתפקידי אורח בסדרות פריים טיים כמו CSI: ניו יורק ו-Major Crimes.
היא גם זכתה בתפקיד הקולנועי הראשון שלה, כשגילמה את אשלי בלום בסרט המקורי של MTV Ladies Man: A Made Movie, כמו גם את התפקיד של ג'סטין גייבל בסרט היכל התהילה של Hallmark This Magic Moment. ברנט חזרה לימי חיינו לתקופה של שישה חודשים בסוף 2014. בסוף 2015, ברנט הופיעה בתפקיד נינה מור בנמספר פרקים בסדרה CSI סייבר. סרטי האינדי של ברנט כוללים את התפקידים של לקס במותחן המדע הבדיוני Ctrl+Alt+Del, ליסה במסיבת החתונה ושל סאות'רן בל קייט סטנסון בסרט Shattered. באמצע 2016, היא שיחקה זמנית את התפקיד של מקסי ג'ונס בסדרת הטלוויזיה "ג'נרל הוספיטל", תפקיד אליו חזרה בשנת 2018 למספר פרקים. ב-2022, היא החלה בתפקיד זמני כבלשית גרייס מאנסי, בסדרה של ה-NBC חוק וסדר: מדור מיוחד בעונה ה-24 של התוכנית, עד שקיבלה תפקיד קבוע החל מהפרק השביעי של העונה.
ויטאלי גינזבורג
קורות חיים
גינזבורג נולד למשפחה יהודית במוסקבה ב-1916. הוא סיים את לימודי הפיזיקה במוסקבה ב \-1938. ב-1942 קיבל תואר דוקטור. החל משנת 1940 עבד במכון לבדב לפיזיקה במוסקבה. בין הישגיו: ניסוח תאוריה פנומנולוגית חלקית של מוליכות על; תאוריית לנדאו-גינזבורג, אותה פיתח עם לב לנדאו ב 1950; חקר התקדמות גלים אלקטרומגנטיים בפלזמה (למשל היונוספירה) ותאוריה אודות מקור הקרינה הקוסמית. בשנות החמישים מילא גינזבורג תפקיד מפתח בפרויקט פיתוח פצצת המימן הסובייטית.
רעייתו השנייה של גינזבורג נעצרה ב-1944 ונשלחה לשלוש שנים במחנה עבודה, לאחר שהורשעה בתכנון התנקשות בסטלין. הם התחתנו בשנת 1946, לאחר שחרורה.
גינזבורג זיהה עצמו כיהודי אתאיסט, ומאז התמוטטות ברית המועצות היה פעיל מאוד בחיים היהודיים ברוסיה. הוא היה חבר מועצת המנהלים של הקונגרס היהודי-רוסי ונודע כתומך ישראל ולוחם באנטישמיות.
קולסינה-בל
קולסינה-בל מכיש לפי רשימת המלכים השומרית היה המלך השני של השושלת כיש 1. לפי המיתולוגיה השומרית שלט במשך 960 שנה (בחלק מן ההעתקים רשום ששלט במשך 900 שנה).
אורבנוס השני
אורבנוס השני (בלטינית: Urbanus II, שמו המקורי אודו דה לאז'רי; 1035 או 1042 – 29 ביולי 1099), כיהן כאפיפיור מ-12 במרץ 1088 עד מותו. היה יוזם רעיון מסע הצלב.
דארן בנט
דארן אשלי בנט (באנגלית: Darren Ashley Bent; נולד ב-6 בפברואר 1984 בטוטינג, לונדון) הוא כדורגלן עבר אנגלי ששיחק בעמדת החלוץ.
אורבנוס השני
ראשית חייו
ב-1085 נפטר האפיפיור ובמקומו נבחר ויקטור השלישי שלפני מותו ב-1087 הציע לקרדינלים כיורשו את אודו דה לאז'רי. הוא נבחר לאפיפיור ב-12 במרץ 1088 ואימץ לעצמו את השם אורבנוס השני.
דארן בנט
קריירת מועדונים
בנט גדל ברובע טוטינג, שבדרום לונדון, לפני שעבר לקיימברידג'שייר בגיל 10, שם שיחק בקבוצה מקומית קטנה גודמנצ'סטר רוברס. ביוני 2004, הוא קיבל אזהרה רשמית מן המשטרה לאחר שנטען שהוא ירה על נער בן 12 באמצעות רובה אוויר.
אורבנוס השני
כאפיפיור
כבר בתחילת כהונתו נאלץ להתמודד עם גיברט מרוונה שהתמנה לאנטי אפיפיור בשם קלמנס השלישי על ידי היינריך הרביעי. אולם אורבנוס השני הצליח לגייס לעזרתו את מועצות הכנסייה שהתקיימו ברומא, באמאלפי (1089), בבנוונטו, בפיאצ'נצה ובקלרמון (1095), שתמכו בעמדתו נגד הקיסר ונגד האנטי אפיפיור. במועצות אלה אושרו מחדש הרפורמות של האפיפיור גרגוריוס השביעי שכללו איסורים על מינוי קרובי משפחה ועל הכתרת חילונים לתפקידים דתיים, על סימוניה (מכירת משרות הכנסייה) ועל ניקולאיזם (נישואי כמרים).
דארן בנט
קריירת מועדונים
בנט שיחק באקדמיית הנוער של מועדון הכדורגל איפסוויץ' טאון, אליו הצטרף כשהיה בן 14. בשנת 2001, הוא הגיע עם איפסוויץ' טאון לחצי גמר הגביע האנגלי לנוער, ושיחק גם בקבוצת המילואים של המועדון. לאחר מכן חתם בנט על חוזה בקבוצה הבוגרת, וערך את הופעת הבכורה שלו ב-1 בנובמבר 2001 נגד הלסינגבורג במסגרת גביע אופ"א. הוא הבקיע את שערו הראשון בקבוצה במשחק גביע הפוטבול ליג ב-27 בנובמבר 2001 נגד ניוקאסל יונייטד.
אורבנוס השני
מסע הצלב
במועצת הכנסייה שהתקיימה בפיאצ'נצה שבאיטליה במרץ 1095 קיבל אורבנוס השני את שליחו של אלכסיוס הראשון, קיסר האימפריה הביזנטית, שביקש את עזרת האפיפיור נגד הסלג'וקים שבמאה האחת עשרה כבשו את מסופוטמיה, את אסיה הקטנה, את סוריה, ואת ארץ ישראל ואיימו על קונסטנטינופול. היה זה הרקע שהבשילו עליו התנאים שהובילו למסע הצלב הראשון. ב-27 בנובמבר של אותה שנה במועצת קלרמון (כיום קלרמון-פראן שבחבל אוברן בצרפת) האפיפיור אורבנוס השני נשא דרשה בצרפתית שבה קרא לכל המאמינים, אבירים וצמיתים כאחד, לשחרר את ארץ הקודש ואת הקבר הקדוש בירושלים מידי הסלג'וקים, הנאום המקורי לא נשמר, יש מספר גרסאות לנאום, שהועלו על הכתב על ידי מחברים שונים, הגרסאות דומות בתוכנן ובעיקר בקטע המרכזי שהוא הקריאה לצאת למסע:
דארן בנט
קריירת מועדונים
בנט כבש את שערו הראשון בפרמייר ליג ב-24 באפריל 2002, בניצחון איפסוויץ' 1-0 נגד מידלסברו. הוא סיים את עונת 2001/2002 עם 7 משחקים ושני שערים במדי הקבוצה הבוגרת. הוא ירד עם קבוצתו לליגת המשנה באותה עונה. הוא התקדם רבות בעונה שלאחר מכן, כאשר כבש 18 שערים. בעונת 2003/04 הוא כבש 16 שערים, ובעונה שלאחריה, 2004/2005, כבש 20 שערים והיה הכובש השני בטיבו בקבוצה.
אורבנוס השני
מסע הצלב
והקהל הרב הגיב בקריאות "זהו רצון האל". אורבנוס השני נקט בצעדים כדי להקל על המאמינים להשתחרר מחובותיהם ולהתגייס למסע הצלב. בין היתר, הוא שחרר את האבירים ואת הצמיתים משבועת האמונים הפיאודלית למשך תקופת המלחמה. הוא ערך מסע נרחב במערב ודרום מערב צרפת, ובמשך תשעה חודשים נשא נאומים חוצבי להבות בזכות רעיון מסע הצלב. כאשר הגיע לרומא לאחר שנעדר ממנה במשך שנתיים, התקבל בתשואות רמות על ידי תושביה.
דארן בנט
קריירת מועדונים
בנט עבר לצ'רלטון אתלטיק ביוני 2005, ששילמה עבור שירותיו 2.5 מיליון פאונד, ואחר כך השלימה ל-3 מיליון פאונד, בשל הסכם תוספת תשלום בגין הופעותיו בקבוצה ועבור נבחרת אנגליה. בנט פתח את עונת 2005/2006 היטב, וזכה בתואר שחקן החודש של הפרמייר ליג לחודש אוגוסט. הוא כבש 18 שערים בפרמייר ליג עד לסיום העונה, וסיים שלישי בדירוג מלכי השערים של הליגה. כמו כן, הוא זכה בתואר "שחקן העונה של צ'רלטון". בסיום העונה הוא האריך את חוזהו בקבוצה עד ל-2010.
אורבנוס השני
מסע הצלב
היינריך הרביעי שנודה על ידי אורבנוס השני לא היה רשאי להשתתף במסע הצלב. הוא הדין באשר לויליאם השני, מלך אנגליה ולפיליפ הראשון, מלך צרפת שאותו נידה אורבן השני באשמת נישואים לא חוקיים. לכן, מנהיגי מסע הצלב הראשון היו בעיקר אצילים צרפתיים כדוגמת בלדווין, גוטפריד מבויון, טנקרד, בוהמון הראשון, נסיך אנטיוכיה, סטפן השני, רוזן בלואה ורמון הרביעי, רוזן טולוז.
דארן בנט
קריירת מועדונים
בעונת 2006/2007 בנט כבש 13 שערים בפרמייר ליג והיה הכובש המוביל של צ'רלטון, אך לא הצליח למנוע את ירידת קבוצתו לליגת המשנה בסיום העונה. ביוני 2007 הוא דחה הצעה מווסטהאם יונייטד לעבור אליה, על אף שצ'רלטון אתלטיק הסכימה למעבר.
ב-29 ביוני 2007 עבר בנט לטוטנהאם הוטספר תמורת 16.5 מיליון פאונד, סכום שיא בתולדות המועדון. הוא כבש את שערו הראשון עבור טוטנהאם בניצחון 4-0 על דרבי קאונטי באוגוסט 2007.
אורבנוס השני
מסע הצלב
ב-1096 יצא לדרך מסע הצלב הראשון, וב-15 ביולי 1099 כבשו חיילים נוצריים את כנסיית הקבר הקדוש בירושלים. שבועיים אחרי כן נפטר אורבנוס השני ברומא לפני שהגיעה לשם הידיעה על כיבוש ירושלים. במקומו נבחר לאפיפיור פסקליס השני.
דארן בנט
קריירת מועדונים
בנט כבש את שערו ה-100 בקריירה ב-9 במרץ 2008, במשחק קבוצתו נגד וסטהאם יונייטד. הוא סיים את עונת 2007/2008 את 36 משחקים ו-8 שערים בכל המסגרות.
את שערו הראשון בעונת 2008/2009 כבש בנט נגד צ'לסי, בתיקו 1-1. בניגוד לעונה הקודמת, הוא פתח היטב את עונתו השנייה בקבוצה. עד לאפריל הוא כבש 10 שערים בפרמייר ליג, ו-15 בכל המסגרות.
ב-5 באוגוסט 2009 עבר בנט למועדון סנדרלנד מצפון אנגליה תמורת 10 מיליון ליש"ט. בנט השתלב במהירות במועדון, ובסיום עונת 2009/10 סיים כמלך שערי המועדון, עם 25 שערים בכל המסגרות, מתוכם 24 שערים בפרמיירליג (בדיוק חצי מכמות השערים שהקבוצה הבקיעה במהלך העונה). הישג זה הביא את בנט למקום ה-3 בטבלת הכובשים המצטיינים בליגה באותה עונה. בפתיחת עונת 2010/11 הבקיע בנט 11 שערים בכל המסגרות והיה למלך שערי הקבוצה לפני שעבר לקבוצת אסטון וילה מן העיר ברמינגהאם.
ב-18 בינואר עבר בנט לקבוצת הפרמיירליג אסטון וילה תמורת סכום של 18 מיליון ליש"ט. בנט חתם על חוזה לארבע וחצי שנים במועדון מברמינגהאם. ב-16 באוגוסט באותה שנה הושאל לקבוצת פולהאם לעונה אחת. ב-26 בדצמבר הושאל לחודש לברייטון אנד הוב אלביון. ב-2 בינואר 2015 הושאל לדרבי קאונטי מוליכת הצ'מפיונשיפ. לאחר חצי עונה בדרבי בה הבקיע 12 שערים ב-17 משחקים, חתם ב-8 ביוני 2015 באופן קבוע בקבוצה לשנתיים.
ב-26 בינואר 2018 הושאל בנט לברטון אלביון מהצ'מפיונשיפ.
קריירה בינלאומית
דארן ייצג את נבחרת אנגליה עד גיל 19, והנבחרת האנגלית עד גיל 21, אשר בה שיחק 14 משחקים בהם כבש 8 פעמים. הופעתו הראשונה עבור הנבחרת עד גיל 21 הייתה נגד נבחרת איטליה הצעירה בפברואר 2003, משחק בו הפסידו האנגלים 1-0. הוא קיבל זימון ראשון לסגל נבחרת אנגליה לקראת משחק הידידות נגד דנמרק ב-17 באוגוסט 2005, אבל הוא לא קיבל דקות באותו המשחק. לבסוף הופעת הבכורה שלו עבור הנבחרת האנגלית הייתה ב-1 במרץ 2006, כאשר הוא פתח בהרכב הנבחרת במשחק הכנה למונדיאל 2006 באנפילד, נגד אורוגוואי. הוא לא קיבל זימון לטורניר הגמר של המונדיאל ב-2006 בעת פרסום הסגל לטורניר.
אף על פי שכבר שיחק עבור הנבחרת הבוגרת, בנט קיבל זימון מחודש עבר הנבחרת עד גיל 21 באוקטובר 2006 לקראת משחקי הצלבה נגד גרמניה הצעירה. מאוחר יותר באותו החודש, הוא זומן מחדש לסגל הנבחרת הבוגרת בעקבות פציעתו של אנדרו ג'ונסון, זמן קצר לאחר שפורסם הסגל למונדיאל. הוא נכלל בסגל אנגליה למשחק ההעפלה ליורו 2008 נגד קרואטיה בנובמבר 2007.
הבית בו אני גר
הבית בו אני גר (באנגלית: The House I Live In) הוא סרט קצר בן 10 דקות משנת 1945, שנכתב בידי אלברט מלץ, הופק בידי פרנק רוז ומרווין לרוי ובכיכובו של פרנק סינטרה. הסרט נוצר כדי להתנגד לאנטישמיות ולגזענות בסופה של מלחמת העולם השנייה. הסרט זכה בפרס אוסקר לשם כבוד ובפרס מיוחד של גלובוס הזהב בשנת 1946.
בשנת 2007 נבחר הסרט לשימור בארכיון הסרטים הלאומי של ארצות הברית בשל היותו "בעל חשיבות תרבותית והיסטורית".
שיר הנושא
בסרט שר סינטרה את שיר הנושא, וההקלטה הפכה ללהיט ארצי. המילים נכתבו בשנת 1943 בידי אייבל מירופול תחת שם העט לואיז אלן. מאוחר יותר התפרסם מירופול, כאשר אימץ את מיקל ורוברט, שני הילדים היתומים של יוליוס ואתל רוזנברג לאחר הוצאתם להורג בשנת 1953. מירופול כעס כאשר גילה כי הגרסה השנייה של הסרט הפונה ל"שכני השחורים והלבנים" נמחקה, כאשר סרטו של סינטרה הוצג לראשונה. את המוזיקה כתב ארל רובינסון.
השיר זכה לביצועים רבים ברבות השנים ביניהם של פול רובסון, מהליה ג'קסון וג'וש וייט. סינטרה המשיך להכליל את השיר ברפרטואר שלו כאשר שר אותו בהופעותיו.
בוגיסלב פרידריך עמנואל פון טוינצין
בוגיסלב פרידריך עמנואל גראף טוינצין פון ויטנברג (בגרמנית: Bogislav Friedrich Emanuel Graf Tauentzien von Wittenberg; 15 בספטמבר 1760 – 20 בפברואר 1824) היה גנרל פרוסי בתקופת המלחמות הנפוליאוניות.
ביוגרפיה
טוינצין נולד ב-15 בספטמבר 1760 בפוטסדאם, מרקיזות ברנדנבורג, כבנו של פרידריך בוגיסלב פון טוינצין. הוא התחתן עם אליזבת פון אמשטדט, ממנה נולדו לו בן ובת אחת. ענף משפחת פון טוינצין עם התואר רוזן הסתיים במותו של בנו של טוינצין, היינריך בוגיסלב, בשנת 1854.
טאוונצ'יין התגייס לצבא הפרוסי בשנת 1775 וקיבל את התואר גראף (רוזן) ב-5 באוגוסט 1791. הוא הפך לעוזר מלכותי בשנת 1793; הוא הופקד על משימות דיפלומטיות רבות עד 1813. טוינצין השתתף במערכה של 1793 והועלה בהדרגה לאוברסט בשנת 1795 ולגנרל-מיור בשנת 1801. הוא פיקד על יחידת תצפית של פרידריך לודוויג צו הוהנלוה-אינגלפינגן עד לסאלבורג בשנת 1806. זמן קצר לפני קרב זאלפלד, קורפוס צרפתי בפיקודו של המרשל ברנדוט, הביס את הכוח של טוינצין, 9,000 איש בקרב שלייץ. טוינצין ארגן כביכול את הנסיגה למיטל-פולניץ כדי שכוחותיו יוכלו להצטרף לצבא הפרוסי הראשי.
בקרב ינה הוביל טוינצין את חיל החלוץ של צבא ההוהלוהה. עשרות גנרלים פרוסים הודחו לאחר התבוסה של פרוסיה ב-1807–1806, אולם טוינצין לא הודח כך. כגנרל-לויטננט, הוא פיקד על חטיבת ברנדנבורג לאחר חוזה טילזיט, והשתתף בארגון מחדש של הצבא הפרוסי המובס.
בשנת 1813 נקרא טוינצין לכהן כמושל צבאי בין נהרות אודר לוויסלה, והוא הצליח במצור על שטטין. כגנרל חיל הרגלים, הוא פיקד על הקורפוס ה-4, שהורכב ברובו מכוחות לנדווהר, והשתתף בקרבות גרוסברן ב-23 באוגוסט ודנביץ ב-6 בספטמבר. באוקטובר עזבו כוחותיו את האזור הרגוע היחסי של דסאו וחצו את האלבה.
לאחר קרב לייפציג, טוינצין קיבל את כניעת טורגאו ב-26 בדצמבר 1813. הגנרל לוטננט לאופולד וילהלם פון דובשיץ הוביל את לכידת ויטנברג בלילה של ה-13–14 בינואר 1814, אך ההצלחה יוחסה לטוינצין, אשר זכה בתואר הכבוד "פון ויטנברג", שלט אצולה, וב-26 בינואר קיבל את עיטור הצלב הגדול של צלב הברזל. רחוב בוויטנברג נקרא טוינצינשטראסה, אך ידוע כיום בשם דויטשיצשטראסה. ב-24 במאי, טוינצין כבש מחדש את מגדבורג.
טוינצין פיקד על הקורפוס ה-4 במהלך מאה הימים של נפוליאון בונפרטה. קרב ווטרלו אירע כבר כשכוחותיו הגיעו לצרפת. לאחר תום המלחמה הוא פיקד על הקורפוס ה-3.
טוינצין מת כמפקד ברלין ב-20 בפברואר 1824. טאואנצינשטראסה בברלין נקרא לכבודו.
שדולת הנשים בישראל
שדולת הנשים בישראל היא עמותה פמיניסטית שהוקמה בשנת 1984 כארגון זכויות הפועל לקידום מעמד האישה באמצעות פעילות ציבורית, לובי לקידום חקיקה בכנסת ופעולות חינוכיות ומחקריות. מייסדת השדולה ומי ששימשה כיו"ר הארגון, פרופ' אליס שלוי זכתה על כך בשנת 2007 בפרס ישראל על מפעל חיים. פרופ' שלוי מכהנת כיום כנשיאת כבוד של השדולה.
אליפות אירופה בשחייה 1934
אליפות אירופה הרביעית בשחייה נערכה במגדבורג שבגרמניה הנאצית מ-12 עד 19 באוגוסט 1934.
שדולת הנשים בישראל
פעילות השדולה
השדולה דוגלת בפמיניזם ליברלי, ועל כך ספגה במהלך השנים ביקורת מצד זרמים פמיניסטיים אחרים. ידועה במיוחד הביקורת שנמתחה על פעילות השדולה לקידום מספר הנשים המתמנות לתפקידי דירקטוריות בחברות ציבוריות (ראו בג"ץ הדירקטוריונים), מאבק, שנטען שהוא רלוונטי למספר נשים מועט יחסית, רובן ככולן ממעמד כלכלי גבוה. חלק מהעובדות והפעילות הראשונות בעמותה, למשל, ד"ר נטע זיו מאוניברסיטת תל אביב ועו"ד רחל בנזימן (לימים מנכ"לית האגודה לזכויות האזרח), פרשו במהלך השנים מפעילות בשדולה בשל ביקורת זו על פעילותה.
במסגרת המיזם הבינלאומי "קטליסט" מבוצע מפקד על ידי מחלקת המחקר בשדולת הנשים בישראל בשיתוף עם מכון המחקר גיאוקרטוגרפיה כדי לקבוע את מצב השתלבות נשים בדרגות הבכירות של עולם העסקים בישראל.
בשנת 2008, עתרה השדולה לבג"ץ, בפרשת מינוי מנכ"ל הרשות למלחמה בסמים ואלכוהול, בבג"ץ יעל ארן נגד ממשלת ישראל. במסגרת פרשה זו, ועדת איתור למינוי מנכ"ל הרשות למלחמה בסמים, דירגה את יעל ארן במקום הראשון כמועמדת לתפקיד מנכ"ל הרשות, והציבה את יאיר גלר במקום השני. ברם, מנכ"ל משרד ראש הממשלה, רענן דינור, בחר דווקא את גלר לתפקיד. בעקבות עתירת השדולה, קבע בג"ץ כי יש לבטל את המינוי, ולהחזיר את הנושא ללשכת ראש הממשלה. בבדיקה חוזרת הוחלט שוב למנות את גלר לתפקיד. שדולת הנשים עתרה בשנית נגד המינוי, אך עתירתה נדחתה.
ב-2013 זכתה השדולה בפרס יושב-ראש הכנסת לאיכות החיים.
באוגוסט 2019 עתרה השדולה לבית המשפט לעניינים מנהליים נגד הופעת הזמר מוטי שטיינמץ, שיועדה עבור הציבור החרדי בעיר עפולה, כשהמארגנים תכננו לקיימה בהפרדה מגדרית. המשיבה, עיריית עפולה, שהשתתפה במימון ההופעה, הסכימה שההפרדה המגדרית אסורה, אך טענה, שאינה יכולה או מחויבת למנוע אותה. השופט יונתן אברהם אסר לקיים את ההופעה ללא פקחים מטעם העירייה, שימנעו הפרדה מגדרית בסיוע המשטרה. בעקבות כך ביטל שטיינמץ את ההופעה. לאחר עתירה נוספת, שהגיש משה ארבל לאותו בית משפט, החזיר השופט עיילבוני את ההחלטה לעירייה, וההופעה התקיימה בהפרדה כמתוכנן. בדיון, שהתנהל בעיצומה של ההופעה, ביטל בג"ץ את ההחלטה השנייה מהסיבה שניתנה בחוסר סמכות, אך ההופעה כבר עמדה לקראת סיומה, ולפיכך הייתה חסרת משמעות. עתירת השדולה עוררה ביקורות על ההתעלמות מרצונן של נשים חרדיות, והעיסוק הגובר במגזר החרדי, תוך התעלמות מהפרדה מגדרית במגזר הערבי או הבדואי בישראל, אך גם לתמיכה מפוליטיקאים שונים.
מימון
השדולה ממומנת מכספי תרומות של קרנות ויחידים. בעבר תומכת מרכזית וקבועה של השדולה הייתה הקרן החדשה לישראל, אולם הסירה תמיכתה. מחזור הפעילות של השדולה לשנת 2007 היה 3.3 מיליון שקל ונאספו תרומות בגובה 3.7 מיליון שקל. הוצאות הנהלה וכלליות היו 335 אלף שקל שהם כ-10% מהמחזור. חלק מפעילות השדולה מתבצע בשיתוף פעולה עם קליניקות משפטיות הפועלות בבתי-ספר למשפטים. בנוסף, יחד עם צוות השדולה, נרתמים לעשייה מאות מתנדבים, ואגודת הידידות והידידים של השדולה.
מנהלים לאורך השנים
יושבת ראש הראשונה של השדולה הייתה אליס שלוי. היא כיהנה בתפקיד בין השנים 1984–1997 ו-2000–1998. עו"ד רבקה מלר אולשיצקי כיהנה למשך שנה 1997–1998. החל משנת 2000 ועד שנת 2012 כיהנה רינה בר-טל. יפה ויגודסקי החליפה אותה בתפקידה עד שנת 2016 ואותה החליפה אלה אלקלעי עד 2017. עינת פישר לאלו כיהנה בין 2021 ל-2022 ואותה החליפה בנובמבר 2022 הדס דניאלי.
הישגים
בין הישגי השדולה נמנים מספר מיזמים זמניים מהעבר, אשר תרמו לשיח הציבורי בענייני מגדר וזכויות נשים במקומות עבודה, וכן קידום ופיתוח מסלולי קריירה לסטודנטים וסטודנטיות צעירים. מיזמים בולטים מונים את מיזם "Unico", מיזם "זינוק", מיזם "אשת חיל" ו"תוכנית נ.מ.ש".
ראו גם
פמיניזם בישראל
שמואל הנגיד
רבי שמואל בר יוסף הלוי הנגיד (בערבית: أبو إسحاق إسماعيل بن النغريلة, תעתיק: אבו אסחאק אסמאעיל בן א–נע'רילה; 993 – אחרי 1056), מראשוני הראשונים, ומגדולי המשוררים העבריים בספרד של ימי הביניים. שימש גם בתפקידים פוליטיים בכירים בטאיפה של גרנדה שבספרד המוסלמית; נתמנה לשר האוצר ולשר הצבא, ובשיא הקריירה הפוליטית שלו שימש כווזיר הגדול, משרה השנייה בדרגתה רק למלך גרנדה.
נערותו
רבי שמואל הנגיד נולד לרבי יוסף הלוי, בעיר קורדובה שבממלכת ספרד המוסלמית. בנערותו למד תורה מפי ר' חנוך בן ר' משה השבוי, תורת הלשון העברית מפי ראש המדקדקים רבי יהודה אבן חיוג', כן למד את הלשון הערבית וספרותה ושפות אחרות, מדעים ופילוסופיה; הצטיין ביפי כתבו בערבית ובצחות לשונו, והיה כבר מיומן בחיבור שירים בכמה וכמה לשונות. שמואל הצעיר היה מתרועע בחברת מלומדים ומשוררים, שכן עירו הייתה בירת החכמה ומרכז המדע שבספרד.
דאה (סוג)
דאה (שם מדעי: Elanus) היא סוג של עוף דורס-יום ממשפחת הנציים ובו 4 מינים. הן חיות באמריקה, אוסטרליה והמין דאה שחורת כתף חיה גם באפריקה, דרום אסיה ודרום אירופה. היא נפוצה גם בישראל.
הדאות הן עופות דורסים קטנים, יחסית. בעלות גוף לבן, עיניים אדומות גדולות וראש עגלגל. הן מומחיות בתעופה מהירה ואווירודינמית והן יכולות לרפרף במקומן.
שמואל הנגיד
עיקר פעילותו
בגיל שלושים וחמש רבי שמואל נתמנה לסופרו ויועצו של חבוס מלך גרנדה, אזי קיבל את תוארו "הנגיד". בהמשך התמנה לשר האוצר, לשר הצבא, ולבסוף נתמנה לתפקיד הווזיר הגדול.
מדי שנה היה יוצא בראש צבא חבוס להילחם באויביו. לדוגמה, כך נכתב בספר "בן תהילים" (סימנים נ"ט וק"ד) בשנת תת"א (1041): "ידיר ובעלי בריתו ואצל ומופק, והם שלשתם מראשי האנדלוס הרימו יד במלך ויפשטו על ארגונה ויהרגו את שר העיר שם, ואחר כן השתלטו על שמחאן ועל רוב מבצריה. ויצא הנגיד עם המחנות לקראתם, ותהי בם יד ה' ונהרגו שרי הצבאות ואצל ומופק ורבים מחיליהם. אך ידיר נמלט לקורטובה. וירדפהו הנגיד ויצר על העיר וילכדה, ואת ידיר תפש חי ויביאהו אסור אל המלך".
לאחר מותו של חבוס ב-1038 רבי שמואל הנגיד תמך בבאדיס בן חבוס הבכור על פני אחיו בולוגין, לתפקיד הנסיך, ובאדיס אכן זכה בירושה, כשרבי שמואל הנגיד ממשיך לכהן תחתיו כווזיר הגדול עוד כעשר שנים.
רבי שמואל הנגיד שימש כעשרים ותשע שנים בשירות המלך, נושא את יהדותו בקומה זקופה בחצרות שני מלכים, מוצא חן הודות לענוותנותו ורוחו הנדיבה אף בעיני שרים שקינאו בו, דואג לקהילות היהודיות בספרד, תומך בישיבות ובלומדים עניים בספרד ובכל ארצות הגולה, כל שכן בחכמי ירושלים ובתלמידיהם, מספק שמן למאור לכל בתי הכנסת שבירושלים, ותומך מהונו ברבים ממשוררי זמנו. באותה תקופה, לאחר שרבו הרב חנוך הלך לעולמו, נתמנה לראש רבני ספרד, והיה משיב תשובות לרבים שפנו אליו בשאלות של דת ודין. ביתו היה בית ועד לחכמים, מקום של שירה וחכמה, וחכמים מכל רחבי ספרד, ואף מחוץ לספרד, היו מגיעים לבקרו, ביניהם רב נסים גאון, רבי שלמה אבן גבירול, ואחרים. רבי שמואל הנגיד היה מחבר שירי ידידות, תנחומים ותשובות לידידיו הרבים.
על מידותיו וחכמתו של רבי שמואל הנגיד חוברו לא מעט אגדות. לדוגמה:
על פי אגדה מאוחרת בחצר ביתו של רבי שמואל הנגיד הייתה מזרקה הנתמכת על ידי שנים עשר אריות, שלימים (עקב חידוש הארמון בהצעתו של רבי שמואל למלך בתור הווזיר) הועברה לארמון אלהמברה בגרנדה, הוצבה באחת החצרות והעניקה לה את שמה, "חצר האריות" המפורסמת.
לרבי שמואל הנגיד היו שלשה בנים: רבי יהוסף הנגיד, יהודה, ואליסף, ובת שנפטרה בחייו.
השפעתו
רבי שמואל הנגיד היה המשורר העברי הגדול הראשון בתור הזהב של יהדות ספרד, ובעקבותיו הלכו שלושת המשוררים הגדולים רבי שלמה אבן גבירול, רבי משה אבן עזרא, ורבי יהודה הלוי. בדורות האחרונים שירתו אף השפיעה על שירתם של משוררים עבריים מודרניים, כגון אריה לודוויג שטראוס, נתן יונתן, יהודה עמיחי, ואחרים. שיריו יצאו לאור במהדורות שונות, ומחקרים רבים חוברו על שירתו.
הנצחה
ב-2005 אריק מאר הוציא לאור ספר קומיקס בן שני חלקים, המתאר את חייו של רבי שמואל הנגיד ומשפחתו. הספר תורגם לשפות שונות.
על שמו נקרא היישוב כפר הנגיד.
כתביו
כתב ספר הלכה לפי סדר התלמוד ונקרא "הלכתא גברתא", אשר לא השתמר עד ימינו, אם כי פסקי הלכה ספורים הנשאבים כנראה משם מובאים בשמו בספר הפסיקה הקאנוני "ארבעה טורים", וכן במקורות נוספים.
מבוא התלמוד
מיוחס אליו ספר מבוא התלמוד אשר נדפס בתלמוד הבבלי כנספח למסכת ברכות, אשר הוא קיצור חיבורו הארוך של ר' שמואל בן חפני גאון שקטעים ממנו פורסמו בתקופה האחרונה. כך בספר כפתור ופרח, וכן החיד"א בספרו שם הגדולים ייחסו את החיבור המקוצר לשמואל הנגיד מספרד.
אך רבי יוסף סמברי בן המאה ה-17, כותב כי החיבור המקוצר נתחבר על ידי רבי שמואל בן חנניה נגיד מצרים מהמאה ה-12, וכך סבורים חוקרים כמו אהרן קמינקא ומרדכי מרגליות. גם לדעת שרגא אברמסון החיבור אינו של רבי שמואל הנגיד מספרד.
שירה ודקדוק
רבי שמואל הנגיד חיבר שלשה ספרי שירה בעקבות ספרי דוד ושלמה: "בן תהלים", ספר תפילות, שנערך חלקית על ידי בנו יהוסף (מסופר שהספר נגנב, ובדרך פלאית וברוח קודשו של רבי שמואל הנגיד נמצא), "בן משלי", ספר משלים ופתגמים שנערך על ידי בנו אליסף, וספר "בן קהלת" הכולל שירי הגות. נושאי שיריו אינם רק עניינים דתיים או לימודיים, אלא גם שאר ענייני החיים כמלחמה וכדומה.
כמדקדק, רבי שמואל הנגיד חיבר ספרי דקדוק רבים מתוך הגנה על מורו רבי יהודה חיוג' ותוך התפלמסות עם רבי יונה אבן ג'נאח שחלק עליו. הוא חיבר בערבית ספר בתורת הלשון העברית כּתַאבּ אלְאִסְתִגְנַאאְ, המכונה בעברית "ספר העושר" - מילון מפורט ללשון המקרא. רבי אברהם אבן עזרא כתב שלרבי שמואל הנגיד יש 22 חיבורים בענייני לשון.
בנוסף, הנגיד חיבר מן השירים המפורסמים שחוברו בימי הביניים וביניהם: שירת חשק ושירת יין, כמו כן מצויה בשיריו אהבה הומוארוטית ושירי מלחמה
רוג'ר לטצ'פורד
רוג'ר לטצ'פורד (באנגלית: Roger Letchford) היה חייל בצבא הבריטי אשר השתתף בהצלתה של שרה חנה ריגלר היהודייה במהלך מלחמת העולם השנייה והשואה. בזכות מעשה ההצלה זכה לקבל את אות גיבור השואה הבריטי ואת אות חסיד אומות העולם מיד ושם.
פעילות בתקופת השואה להצלת יהודים
רוג'ר לטצ'פורד השתייך לקבוצת שבויי מלחמה בריטים אשר נשבו ב-1940 בצרפת, הוגלו מזרחה ונכלאו במחנה סמוך לחוף הבלטי, שם הועבדו בחוות גרמניות.
לאחר זמן קצר אולצו השבויים הבריטים לעזוב, אך בליל הפינוי שלהם דאגו למצוא אישה מקומית שתמשיך לטפל בריגלר עד הגעת הצבא האדום.
ריגלר שרדה את השואה, ולאחר שגילתה כי היא הניצולה היחידה ממשפחתה היגרה מאירופה לארצות הברית.
לאחר המלחמה
במשך שנים רבות ניסתה ריגלר לאתר את מציליה, אך רק 25 שנה לאחר סיום המלחמה היא הצליחה לאתר אותם וליצור עימם קשר.
הכרה והנצחה
רוג'ר לטצ'פורד הוכר על ידי יד- ושם כחסיד אומות העולם ב-15 במרץ 1989 והצטרף לשותפיו לקבוצה סטן וולס, ג'ורג' המונד, טומי נובל ואלן אדוארדס, אשר הוכרו כחסידי אומות העולם ב-2 בנובמבר 1988. שאר חברי הקבוצה: ביל קיבל, ברט המבלינג, ביל סקרוטון, ווילי פישר וג'ק בקלי, הוכרו כחסידי אומות עולם ב-11 באוקטובר 2011. ב-26 במרץ 2015 קיבלו רוג'ר לטצ'פורד ושאר שותפיו את התואר "גיבור השואה הבריטי" מממשלת בריטניה.
Toy (שיר)
Toy (בעברית: צעצוע) הוא השיר הזוכה בתחרות אירוויזיון 2018 בביצועה של נטע ברזילי. השיר, שמרבית מילותיו באנגלית, נכתב והולחן על ידי דורון מדלי וסתיו בגר, הופק ועובד על ידי בגר. נטע נבחרה לייצג את ישראל באירוויזיון לאחר שזכתה בעונה החמישית של התוכנית "הכוכב הבא לאירוויזיון". הווידאו קליפ לשיר בוים על ידי קרן חכמה. נכון למאי 2023 הקליפ לשיר הוא הסרטון השני הנצפה ביותר בערוץ הרשמי של האירוויזיון באתר יוטיוב.
אירוויזיון 2018
לצורך בחירת השיר הישראלי לאירוויזיון 2018, הוקמה ועדה שהורכבה מנציגי טדי יזמות והפקות וכאן תאגיד השידור הישראלי. לוועדה הוגשו כ-150 שירים, מתוכם בחרה הוועדה בחמישה, שהועברו לעיבוד של נטע ברזילי. את אחד השירים שעלו לחמישייה הסופית הגישה מארינה מקסימיליאן. יממה לפני החשיפה הרשמית של השיר, ב-11 במרץ 2018, הוא דלף לאינטרנט. תחילה, עלה חשש כי השיר אינו עומד בחוקי תחרות האירוויזיון, משום שמוזכרים בו מותגים כמו וונדר וומן, ברבי ופיקאצ'ו, ולכן האיגוד עלול לפסול אותו, אך חשש זה הוסר.
השיר עוסק בהעצמה נשית, כהמשך לקמפיין Me Too. כותב השיר, דורון מדלי, ציין כי "יש פה מסר רציני של להגיד I'm not your toy – אני לא הצעצוע שלך. אתה לא יכול לשחק איתי. המשחקים בינינו בחדר הצעצועים כשהיינו ילדים נגמרו, ואני מתקדמת הלאה".
נטע ביצעה את השיר ב-8 במאי 2018, כשיר השביעי בחצי הגמר הראשון של אירוויזיון 2018, בו קיבלה את מרב הנקודות מהקהל ומהשופטים של המדינות המצביעות, והעפילה לשלב הגמר. בביצועה של נטע באירוויזיון מכשיר הלופר המזוהה עמה הפיק אורות בלבד, ללא צלילים. הופעתה לוותה בשלוש זמרות ליווי, ושולבו בה עשרות בובות מנקי נקו. בגמר האירוויזיון זכתה נטע ברזילי במקום הראשון.
פופולריות וביקורת
לאחר הדלפת השיר הוא דורג בחמישייה הפותחת של סוכנויות ההימורים. מאוחר יותר, כיממה לאחר חשיפת השיר באופן הרשמי, טיפס השיר עד למקום הראשון בדירוג באתרי ההימורים עם מרב הסיכויים לנצח בתחרות. לאורך כל הימים שקדמו לתחרות הוביל Toy את טבלאות ההימורים עם הסיכוי המרבי לזכייה, עד שבשבוע התחרות החל לטפס השיר הקפריסאי Fuego של הזמרת אלני פוריירה - שלבסוף הוא שהוביל עם מרב הסיכויים לזכייה. עם זכייתו של Toy חשש זה התבדה.
ביום לאחר הזכייה באירוויזיון הושמע השיר 148 פעמים בתחנות רדיו ארציות ואזוריות בישראל וקבע שיא השמעות ישראלי חדש. בנוסף הושמע השיר 256 פעמים בשש מדינות שונות ברחבי אירופה. הפופולריות של השיר הביאה ליצירה של מחוות רבות וסרטוני תגובה מרחבי העולם וגם לא רק ממדינות אירופה, בהם סרטון שהפך ויראלי ברשת, של נערים ונערות משכונת עוני באוגנדה הרוקדים לצלילי השיר. השיר היה השיר הישראלי הראשון שנכנס אל מצעד האייטונס של ארצות הברית.
השיר ספג גם ביקורת שלילית, בין השאר בשל אופיו הלא שגרתי. סלבדור סובראל, נציגה של פורטוגל וזוכה באירוויזיון 2017, כינה את השיר "נורא". מבקרת באתר Telegraph כינתה את השיר "שיר פופ ביזארי להפליא", אך נתנה לו ציון של 5 מתוך 5. אתר ביקורת המשחקים Kotaku אף טען שהשיר הזוכה הוא השיר הגרוע ביותר שהיה בתחרות בשל התוכן הרדוד וחוסר הרמוניות, אך שיבח את השימוש בטכניקה של לופים. השימוש במושגים מהתרבות היפנית אף הוא ספג ביקורת בטענה שהוא מהווה ניכוס תרבותי. גבריאל בוקובזה טען שהשיר הוא "טקסט כוחני שמחפצן גברים במטרה להשתמש בהם ואף לבזות אותם".
תוכנית סאטירה הולנדית של הקומיקאית סאנה ואליס דה-פריס הציגה גרסת חיקוי לשיר בה תוכן השיר הביע ביקורת קשה כלפי מדינת ישראל וכנגד פעילותיה הצבאיות. שיר זה אף כלל מאפיינים אנטישמיים. החיקוי זכה לביקורת שלילית רבה בישראל, בהולנד ובכל רחבי אתרי הרשת החברתית.
השיר נבחר כשיר השנה במצעד הפזמונים העברי השנתי של רשת כאן גימל לשנת תשע"ח (2018), והגיע למקום השני במצעד השנתי של גלגלצ ואתר ynet.
השיר נכלל במשחק Just Dance 2019 שיצא לחנויות ברחבי העולם בסוף אוקטובר 2018.
וידאו קליפ
הקליפ המלא שצולם עבור השיר בוים על ידי קרן חכמה ופורסם במרץ 2018. בקליפ ניתן לראות את ברזילי בסצנות עם רקעים בצבעים שונים (כחול, סגול ואדום), לבושה בבגדים שונים, ומסביבה כמה רקדניות, ביניהן גם שיינה היידי, גל זוסמנוביץ' וסימור דניאל, שהשתתפו בעונה הראשונה של "רק רוצים לרקוד", כאשר האחרונה הגיעה למקום הראשון בתחרות.
הקליפ של השיר בערוץ הרשמי של האירוויזיון באתר יוטיוב זכה להצלחה מיידית, ונכון ליוני 2020 עם למעלה מ-132 מיליון צפיות וכ־1.3 מיליון לייקים, הקליפ הוא הסרטון השני הנצפה ביותר בערוץ היוטיוב הרשמי של תחרות האירוויזיון. הקליפ של השיר פורסם גם בערוץ של "כאן" ביוטיוב, ונכון ליוני 2020 עם למעלה מ-41 מיליון צפיות ולמעלה מ-300 אלף לייקים.
בישראל, השידור החי של הגמר באמצעים הדיגיטליים השיר זכה לכ-2 מיליון צפיות, ואילו בטלוויזיה זכה לרייטינג של 48%, שווה ערך ל-1.45 מיליון צופים.
מעטה (הרלדיקה)
המעטה (Mantling או lambrequin) בהרלדיקה הוא מעין צעיף בד שנתלה מהקסדה שמעל למגן ומהווה מעין תפאורה למגן.
בדרך כלל מציירים את המעטה כמרופט או אף חתוך לגזרים, כביכול כתוצאה מפגיעות חרב בקרב. לעיתים רחוקות יותר - בדרך כלל במקרה בו איש כמורה משתמש בקסדה (כובע או כתר) עם מעטה - יוצג המעטה שלם וללא רבב. זוהי בחירה אמנותית בלבד ומשמעותה עיצובית ולא סמלית.
למעטה שני צדדים - האחד בצבע רגיל (אדום, כחול, ירוק, שחור או סגול), והשני בצבע מתכתי (לבן או צהוב). המעטה בדרך כלל צבוע בצבעים המייצגים של המגן או של המדים אשר שייכים לישות המיוצגת. עם זאת, ישנם מקרים יוצאי דופן של התאמות צבעים חריגות, בעיקר בשלטים הרלדיים של שליטים או ישויות ריבוניות.
ולאסטימיל פטרז'לה
ולאסטימיל פטרז'לה (בצ'כית: Vlastimil Petržela; נולד ב-20 ביולי 1953 בפרוסטיוב, צ'כוסלובקיה) הוא כדורגלן עבר ומאמן כדורגל צ'כי.
כשחקן השתתף במונדיאל 1982 בהרכב נבחרת צ'כוסלובקיה ושיחק במספר קבוצות צ'כיות. בשנת 1985 פרש ממשחק פעיל ושנה לאחר מכן מונה לעוזר מאמן בסלביה פראג ובשנת 1992 מונה למאמן ראשי בסלובן ליברץ. בשנת 1995 התמנה למאמן ספרטה פראג ותחתיו זכתה הקבוצה בגביע הלאומי.
נגישות ישראל
נגישות ישראל היא עמותה ישראלית לקידום הנגישות בישראל. העמותה הוקמה בשנת 1999 על מנת לאפשר לאנשים עם מוגבלות ובני משפחותיהם להשתלב בחברה, בשוויון, בזכות, בכבוד ועצמאות מרבית. העמותה הוקמה על ידי יובל וגנר.
דרך קידום הנגישות, העמותה מקדמת את השתלבות אוכלוסיית האנשים עם מוגבלות בכל תחומי החיים (עבודה, לימודים, טיפול עצמי, תרבות, תיירות ופנאי). העמותה אינה מגבילה את עצמה לקידום ענייניהן של תת-אוכלוסיות ספציפיות עם מוגבלויות אלא שואפת לקדם את הנגישות לכלל אוכלוסייה זו, לרבות אנשים עם מוגבלות חושית, פיזית (ניידות), קוגניטיבית ונפשית. תפיסת העמותה היא ש"י יצירת הסדרי נגישות ניתן לייצר מצב בו אנשים עם מוגבלות יחיו בישראל בדרך משולבת, שוויונית, מכובדת ועצמאית.
היסטוריה
ב-18 במרץ 1987 נפצע הטייס יובל וגנר, כאשר מסוק AH-1 קוברה של טייסת 160, אותו הטיס יחד עם סא"ל, התרסק בשל תקלה טכנית. סא"ל בר אור נהרג בהתרסקות, ווגנר נפצע קשה ונותר נכה לצמיתות, על כיסא גלגלים. בשל היותו של יובל בן לנכה צה"ל היושב על כיסא גלגלים (דני וגנר) נושא הנכות והנגישות היו מוכרים לו וסייעו בשיקומו. יובל נשאר בצבא קבע למרות נכותו והגיע לדרגת סגן-אלוף בחיל האוויר הישראלי.
במהלך חייו נתקל וגנר במקומות שלא היו נגישים עבורו כנכה. הוא כתב לנשיא המדינה, עזר ויצמן, והתלונן על כך שכאב לילדים, הוא אינו יכול לחנך את ילדיו לערך החשוב - אהבת מולדת, משום שישראל כל-כך לא נגישה לנכים. ויצמן הציע לווגנר להקים עמותה שתקדם את נושא הנגישות.
העמותה הוקמה בשנת 1999 והושקה רשמית בקיץ 2000 בטקס בבית הנשיא. בין התומכים בעמותה: יד הנדיב, קרן תד אריסון, קרן משפחת רודרמן. יש לעמותה גם הכנסות מייעוץ נגישות. צוות הארגון מונה 30 עובדים, חלקם אנשים עם מוגבלות, ובנוסף עליהם כ-100 מתנדבים, בהם יו"ר העמותה וכל חברי הוועד המנהל.
ענף הזהב
תקציר
פרייזר ניסה להגדיר את המרכיבים המשותפים של אמונה דתית ומחשבה מדעית, תוך דיון על טקסי פוריות, קורבנות אדם, האל הגוסס, השעיר לעזאזל ועוד סמלים ומנהגים רבים אחרים שהשפעתם הגיעה לתרבות של המאה ה-20. התזה שלו היא שהדתות הישנות היו כתות פוריות שסבו סביב פולחן והקרבה תקופתית של מלך קדוש. ההיפותזה של פרייזר היא שהאנושות מתפתחת מקסם דרך אמונה דתית למחשבה מדעית. התזה של פרייזר פותחה ביחס למקרה ב"אינאיס", שבו איניאס וסיבילה מציגים את ענף הזהב שנלקח מחורשה קדושה לשומר הסף של האדס כדי להיכנס לשאול. התקרית הומחשה על ידי הציור של וילאם טרנר משנת 1834. פרייזר קבע בטעות כי הציור מתאר את האגם בנמי, אם כי זה למעשה אגם אוורנוס. אגם נמי, הידוע גם בשם "מראת דיאנה", היה מקום בו נערכו טקסים דתיים ו"מילוי נדרים" של כמרים ומלכים.